**Atari Jaguar** merupakan sebuah konsol permainan video yang telah dibangunkan oleh syarikat permainan video Atari Corporation. Konsol ini merupakan konsol terakhir yang dibangunkan di bawah jenama Atari, dikeluarkan di kawasan Amerika Utara pada bulan November 1993. Konsol ini dibangunkan dengan menggunakan teknologi 64-bit, namun ianya dikeluarkan bertujuan untuk bersaing dengan pasaran konsol 16-bit pada ketika itu iaitu Sega Genesis, Super Nintendo Entertainment System dan 3DO Interactive Multiplayer

Pembangunan konsol Atari Jaguar bermula sekitar tahun 1990-an, dan telah direka oleh sebuah syarikat pengeluar komponen komputer yang berpangkalan di United Kingdom, Flare Technology. Syarikat Flare Technolgy telah ditugaskan untuk mereka dua jenis konsol; Atari Panther yang akan bersaing dengan konsol Sega Genesis dan Super Nintendo Entertainment System, manakala konsol Jaguar pula mempunyai spesifikasi yang teramat maju. Oleh kerana masa pembangunan konsol Jaguar terlalu cepat, pembangunan konsol Panther dibatalkan dan tarikh pelancaran konsol Jaguar dipercepatkan.

Konsol ini dikritik kerana memiliki reka bentuk alat pengawal yang terlalu kompleks dan kualiti permainan video yang tidak begitu baik. Konsol ini menggunakan beberapa cip mikropemproses yang sangat kompleks menyebabkan pembangunan permainan video menjadi lebih sukar serta kekurangan sokongan dari pihak ketiga. Hanya 67 permainan video sahaja dikeluarkan untuk konsol ini.

Spesifikasi
-----------

Konsol Jaguar memiliki beberapa cip mikropemproses yang setiap satunya menjalankan beberapa fungsi dalaman.

Cip mikropemproses "Tom" merupakan cip mikropemproses grafik berkelajuan 26.59 MHz merupakan cip RISC 32-bit. Walau bagaimanapun, kebanyakkan kesan grafik dalam permainan video dijana berdasarkan kepada perisian yang terdapat dalam permainan video tersebut. Teras cip ini juga mempunyai beberapa set aturcara tambahan yang akan digunakan untuk operasi 3D.

Cip mikropemproses "Jerry" merupakan cip yang memproses signal digital atau audio berkelajuan 26.59 MHz. Teras cip ini mempunyai set aturcara tambahan yang digunakan untuk operasi audio. Cip ini mampu menjana kualiti audio berteraskan CD dari jenis stereo, namun begitu kuantiti saluran suara terhad mengikut perisian di dalam permainan video. Cip ini juga digunakan untuk mengawal gerakan dari alat pengawal kayu ria.

Cip mikropemproses Motorola 68000 digunakan untuk mengurus cip "Tom" dan "Jerry" dan mempunyai kelajuan 13.295 MHz.

  


| Sistem teras |
| --- |
|
| Cip mikropemproses | Utama: Motorola 68000 berkelajuan 13.295 MHzCip 1: "Tom" (grafik) berkelajuan 26.59 MHzCip 2: "Jerry" (audio) berkelajuan 26.59 MHz |
| RAM | 2 MB |
| RAM video | \**tidak diketahui*\* |
| Grafik dan suara |
|
| Palet warna | 16.8 billion warna |
| Resolusi skrin | 800px x 576px |
| Jenis audio | 16-bit stereo |
|

Rujukan
-------

1. ↑  
Crawley, Dan (25 April 2013). "*Consoles that won't die: The Atari Jaguar*". Venture Beat. Dicapai pada 1 November 2015.
2. 1 2  
Lyon, Tony (12 Mac 2010). "*The Atari Jaguar System – A Real Cult Classic*". Retro Videogame System. Dicapai pada 1 November 2015.
3. ↑  
Scimeca, Dennis (27 Mac 2015). "*How Atari paved the way for mobile gaming*". The Week. Dicapai pada 1 November 2015.
4. ↑  
"*Atari Jaguar and Atari Jaguar CD (1993 - 1996)*". Video Game Critic. Dicapai pada 1 November 2015.

  


| * l
* b
* s
Konsol permainan video |
| --- |
| 1970-an | 
* 1292 Advanced Programmable Video System
* APF TV Fun
* Atari 2600
* Bally Astrocade
* Intellivision
* Fairchild Channel F
* Interton VC 4000
* Magnavox Odyssey
* Magnavox Odyssey 2
* RCA Studio II
* Super Vision 8000

 |
| 1980-an | 
* Action Max
* Adventure Vision
* APF-MP1000
* Arcadia 2001
* Atari 5200
* Atari 7800
* Atari XEGS
* Bridge Companion
* Casio PV-1000
* ColecoVision
* Epoch Cassette Vision
* RDI Halcyon
* Master System
* Sega Genesis
* Sega SG-1000
* SuperGrafx
* TurboGrafx-16
* Vectrex
* VTech CreatiVision

 |
| 1990-an | 
* 3DO Interactive Multiplayer
* Amiga CD32
* Amiga/Commodore CDTV
* Amstrad GX4000
* Apple Bandai Pippin
* Atari Jaguar
* Casio Loopy
* Commodore 64 GS
* CPS Changer
* FM Towns Marty
* Neo Geo AES
* Neo Geo CD
* Nintendo 64
* Nintendo Entertainment System
* NEC PC-FX
* Philips CD-i
* Pioneer LaserActive
* Playdia
* PlayStation
* Sega Dreamcast
* Sega Saturn
* Super A'Can
* Super Nintendo Entertainment System
* VTech Socrates

 |
| 2000-an | 
* EVO Smart Console
* Nintendo GameCube
* Nintendo Wii
* Panasonic Q
* PlayStation 2
* PlayStation 3
* PlayStation X
* Xbox
* Xbox 360
* Zeebo

 |
| 2010-an | 
* Google Stadia
* Nintendo Switch (Lite)
* PlayStation 4
* Wii U
* Xbox One

 |
| 2020-an | 
* PlayStation 5
* Xbox Series X/S

 |